Poštovani poslodavci,

Došlo je vrijeme za početak realizacije pohađanja frizerske prakse učenika prvog razreda Obrtničke škole iz Splita upisanih u eksperimentalni četverogodišnji program frizera po dualnom modelu obrazovanja.

Molim da na mail adresu ravnatelj@ss-obrtnicka-st.skole.hr pošaljete **Poziv učenicima I. razreda kvalifikacije frizer prema dualnom modelu obrazovanja na obavljanje Frizerska prakse u školskoj godini 2019./2020.**

Vaše pozive objaviti ćemo na web stranici škole. Nakon toga, javiti će vam se učenici zainteresirani za obavljanje frizerske prakse u Vašem salonu.

Molim da pozive pošaljete **najkasnije do 25.5.2020**. kako bi ih na vrijeme objavili na web stranici škole.

Poziv treba sadržavati:

1. zaglavlje – detaljni podaci o tvrtki/obrtu
2. opis radnog mjesta
3. opis poslova
4. uvjeti za prijem kandidata
5. očekivanja od kandidata
6. kontakt podaci
7. rok za dostavu prijava

Sa učenicima i njihovim roditeljima koji iskažu interes za obavljanje prakse i sklapanje ugovora obaviti ćete motivacijski razgovor u Vašem salonu. Razgovor treba obaviti **do petka, 5. lipnja 2020**. O terminu motivacijskog razgovora dogovoriti ćete se izravno sa roditeljima učenika. Molim da o terminima razgovora obavijestite Obrtničku školu na mail adresu ravnatelj@ss-obrtnicka-st.skole.hr . najkasnije do **29. svibnja 2020.**

U svrhu provedbe motivacijskog razgovora polaznici trebaju pripremiti prijavu za motivacijski razgovor, životopis i motivacijsko pismo potvrdu o upisu u I. razred za stjecanje kvalifikacije frizer prema dualnom modelu obrazovanja i liječničku potvrdu medicine rada. S polaznicima će se tijekom motivacijskog razgovora provesti provjera komunikacijskih vještina. Šire upute za provedbu motivacijskog razgovora nalaze se u privitku. (Prilog 1.)

Polaznici, *prijavu za motivacijski razgovor, životopis, motivacijsko pismo, potvrdu o upisu u prvi razred kvalifikacije frizer i liječničku potvrdu* dostavljaju elektroničkim putem na vašu adresu elektroničke pošte **od 25. do 27. svibnja 2020. godine** u *pdf* formatu.

**Predstavnici gospodarskih subjekata** pripremaju raspored održavanja motivacijskih razgovora. Ravnatelj ustanove za strukovno obrazovanje dužan je objaviti raspored provedbe motivacijskog razgovora najkasnije **do 1. lipnja 2020. godine** na oglasnoj ploči škole.

**Predstavnici gospodarskih subjekata** dužni su ravnatelju Obrtničke škole, **dostaviti rezultate motivacijskih razgovora** najkasnije **do 10. lipnja 2020. godine** na adresu elektroničke pošte ravnatelj@ss-obrtnicka-st.skole.hr.

**Polaznici započinju s *Frizerskom praksom* od 26. lipnja 2019. godine.**

**Primjer poziva :**

*„*GLAMOUR, frizerski salon

Eugena Kumičića 8,

42 240 Ivanec

ksenijacicek@gmail.com

Tel: 091/7826 871

***Poziv***

***učenicima I. razreda kvalifikacije frizer prema dualnom modelu obrazovanja na obavljanje Frizerska prakse u školskoj godini 2019./2020.***

Pozivaju se svi zainteresirani učenici I. razreda kvalifikacije frizer prema dualnom modelu obrazovanja (m/ž), da se od 25. do 27. svibnja 2020. godine prijave na poziv za obavljanje Frizerske prakse u našim frizerskim salonima u školskoj godini 2019./2020.

Posjedujete li spretnost, dobru fizičku spremnost, komunikativnost kao i želju za učenjem i stjecanjem novih znanja i vještina pozivamo vas da svoje prijave dostavite na navedenu adresu elektroničke pošte.

Uz prijavu potrebno je dostaviti životopis, motivacijsko pismo, potvrdu o upisu u prvi razred srednje strukovne škole za kvalifikaciju frizer i liječničku potvrdu medicine rada.

Pridružite nam se jer mi vam pružamo mogućnosti.

**PROVEDBA MOTIVACIJSKOG RAZGOVORA :**

**Preporuke za vođenje motivacijskog razgovora (**namijenjene voditelju motivacijskog razgovora**)**

* Postavljati jasna pitanja
* Uvažavati kandidata i odnositi se prema njemu s poštovanjem
* Dati kandidatu vremena za odgovaranje na pitanja
* Ne postavljati diskriminirajuća pitanja
* Pokazati zainteresiranost za kandidata
* Koristiti primjerene riječi i izraze
* Koristiti primjereni humor
* Trajanje intervjua maksimalno 15 minuta

**Pitanja za vođenje motivacijskog razgovora:**

* Molim te predstavi se
* Zašto si odabrao ovo zanimanje?
* Poznaješ li nekoga tko radi kao frizer?
* Zašto si se prijavio baš u našu tvrtku?
* Jesi li čuo što o našoj tvrtki?
* Što čini odličnog frizera?
* Što misliš da ćeš raditi u okviru Frizerske prakse?
* Što očekuješ od Frizerske prakse?
* Koje predmete u školi voliš?
* Što ti je „lako“, a što „teško“ u školi?
* Kako provodiš slobodno vrijeme?
* Što misliš, kakve će biti tvoje dnevne obveze i dužnosti?
* Što bi izdvojio kao primjer dobrog timskog rada, a u kojem si i sam sudjelovao?
* Koje su tvoje tri najbolje osobine?
* Što misliš koje su tvoje obveze prema nama, a koje naše prema tebi?
* Imaš li kakvog radnog iskustva? Jesi li do sada radio preko učeničkog servisa ili .....?
* Ima li još nešto što nismo spomenuli, a bilo bi ti bitno da to znamo?

**Vremenik:**

* Poslodavci **šalju** **pozive** na mail škole najkasnije **do 25.5.2020**.
* Škola **objavljuje pozive** na web stranici škole **25.5.2020.**
* Polaznici šalju **prijavu** za motivacijski razgovor na mail poslodavca **25. - 27.5.2020.**
* Poslodavci i polaznici dogovaraju termin motivacijskog razgovora.
* Poslodavac termine razgovora šalje Obrtničkoj školi.
* **Objava rasporeda** provedbe motivacijskog razgovora na web stranici Obrtničke škole najkasnije **do 1.6.2020.**
* **Provedba** motivacijskih razgovora **1. - 5.6.2020.**
* **Dostavljanje rezultata** motivacijskih razgovora najkasnije **do 10. lipnja 2020**.
* **Početak** obavljanja Frizerske prakse **od 26. lipnja 2020.**

Molim da se pridržavate navedenih rokova kako bi svi skupa uspješno i na vrijeme proveli postupak prijema učenika u Vaše salone.

Zahvaljujem na dosadašnjoj i veselim se budućoj suradnji na dobrobit naših učenika i promicanja frizerske struke.

S poštovanjem
Davor Kulić
Ravnatelj
Obrtnička škola
Nodilova 3
21000 Split